techiaith/cofnodycynulliad_en-cy huggingface dataset:
English: Can I congratulate the Welsh Government on progress in rolling out superfast broadband? As we move to address the final gaps in that and to improve on mobile connectivity, it's clear that the topography of Wales, beautiful as it is, poses particular challenges to digital connectivity and that we may need greater proportionate access to infrastructure than other parts of the UK to reach the same level of coverage finally. I look forward to the Welsh Government's mobile plan and I hope it contains steps to press operators to share infrastructure. But, in addition, will the First Minister confirm that the Welsh Government will look at how publicly owned land can be used, where appropriate, to locate digital infrastructure - and as we look post Brexit at how we use public funds to support land management, that we consider how future programmes can be used to incentivise the location of digital infrastructure in rural and semi-rural areas where they can make a difference to connectivity Wales-wide?
Welsh: A gaf i longyfarch Llywodraeth Cymru ar y cynnydd o ran cyflwyno band eang cyflym iawn? Wrth i ni symud i fynd i'r afael â'r bylchau terfynol yn hynny o beth a gwella cysylltedd symudol, mae'n amlwg bod topograffi Cymru, mor hardd ag ydyw, yn creu heriau penodol i gysylltedd digidol ac efallai fod angen mynediad mwy cymesur at seilwaith arnom na rhannau eraill o'r DU i gyrraedd yr un lefel o wasanaeth yn y diwedd. Rwy'n edrych ymlaen at gynllun symudol Llywodraeth Cymru ac rwy'n gobeithio y bydd yn cynnwys camau i bwyso ar weithredwyr i rannu seilwaith. Ond, hefyd, a wnaiff y Prif Weinidog gadarnhau y bydd Llywodraeth Cymru yn ystyried sut y gellid defnyddio tir sy'n eiddo cyhoeddus, lle bo'n briodol, i leoli seilwaith digidol - ac wrth i ni edrych y tu hwnt i Brexit ar sut yr ydym ni'n defnyddio arian cyhoeddus i gefnogi rheolaeth tir, ein bod ni'n ystyried sut y gellir defnyddio rhaglenni yn y dyfodol i gymell lleoliad seilwaith digidol mewn ardaloedd gwledig a lled-wledig lle gallant wneud gwahaniaeth i gysylltedd Cymru gyfan?
English: We will look carefully at regional economic funding in the context of the forthcoming mobile action plan, and during the next phase of superfast broadband development, to see how best this could support the targeted delivery of communications infrastructure on a more regional or local basis. There are some parts of Wales where there is no coverage. We know there are some parts of Wales - the Isle of Anglesey is one example, raised often in the Chamber by the Member for Ynys Môn - where there appears to be coverage, yet it's not powerful enough to deliver data coverage. So, there are issues that will need to be resolved for the future and using regional economic funding is one way in which that might be done.
Welsh: Byddwn yn edrych yn ofalus ar gyllid economaidd rhanbarthol yng nghyd-destun y cynllun gweithredu symudol sydd ar y gweill, ac yn ystod cam nesaf datblygiad band eang cyflym iawn, i weld sut orau y gallai hyn gefnogi'r ddarpariaeth wedi'i thargedu o seilwaith cyfathrebu ar sail fwy rhanbarthol neu leol. Ceir rhai rhannau o Gymru lle nad oes gwasanaeth. Rydym ni'n gwybod bod rhai rhannau o Gymru - mae Ynys Môn yn un enghraifft, a godir yn aml yn y Siambr gan yr Aelod dros Ynys Môn - lle mae'n ymddangos bod gwasanaeth, ac eto nid yw'n ddigon cryf i ddarparu gwasanaeth data. Felly, mae problemau y bydd angen eu datrys ar gyfer y dyfodol ac mae defnyddio cyllid economaidd rhanbarthol yn un ffordd y gellid gwneud hynny.
English: First Minister, I have received complaints from representatives of the business community on the quality of Wi-Fi services on trains running between Swansea and Paddington. This is often because of poor signal on the route. As this is a crucially important service for us here in Wales, what is your Government doing in collaboration with the Westminster Government and the private companies running the network to improve the signal along this route and also other routes across Wales?
Welsh: Brif Weinidog, rwyf wedi derbyn cwynion oddi wrth gynrychiolwyr yn y byd busnes ynglŷn ag ansawdd gwasanaethau Wi-Fi ar drenau sy'n rhedeg rhwng Abertawe a Paddington. Yn aml, mae hyn oherwydd signal gwael ar hyd y llwybr. Gan fod hwn yn wasanaeth allweddol bwysig i ni yng Nghymru, beth mae'ch Llywodraeth chi yn ei wneud wrth gydweithio â Llywodraeth San Steffan a chwmnïau preifat sy'n rhedeg y rhwydwaith i wella'r signal ar hyd y llwybr yma, a hefyd ar hyd llwybrau eraill ar draws Cymru?
English: This is all important. As one who has used that service many times, I have to say that the majority of the time. Of course, it's one thing to have the service on the train, but it's something else for the service to work effectively. We are in touch with First Great Western, of course, in order to ensure that the service will ultimately improve. I know it's possible - I've seen it on other trains where the system works well - and we wish to ensure, of course, by considering the franchise next year, that this is something that will be quite normal in every train in Wales.
Welsh: Mae hyn yn hollbwysig. Fel un sydd wedi defnyddio'r gwasanaeth hwnnw, gallaf ddweud y rhan fwyaf o'r amser nad yw'n gweithio. Wrth gwrs, mae'n un peth i gael y gwasanaeth ar y trên, ond mae'n rhywbeth arall bod y gwasanaeth yn gweithio yn effeithiol. Rydym yn cysylltu, wrth gwrs, gyda First Great Western er mwyn sicrhau bod y gwasanaeth yn gwella yn y pen draw. Rwy'n gwybod ei fod yn bosib - rwyf wedi ei weld ar drenau eraill lle mae'r system yn gweithio yn dda - ac rydym yn moyn sicrhau, wrth gwrs, drwy ystyried y franchise y flwyddyn nesaf, fod hwn yn rhywbeth sydd yn dod yn arferol ym mhob trên yng Nghymru yn y pen draw.
English: First Minister, you mentioned fast fibre in your answer to Jeremy Miles's initial question about broadband services, and I'll start with some good news that the village of Tintern on the River Wye in my constituency has been very luckily recently connected to a superfast broadband box, which is pleasing the village no end. On the flip side, in the rural hinterland of Trelleck Grange, a village just outside, they haven't benefited from that box, and BT seem to be under the impression that the whole area is now being served by superfast broadband and that the problem has been dealt with. Can you liaise with BT to make sure that when a village in a rural area is connected, that a neighbouring area that isn't so lucky is not then considered to have been dealt with in the same way, because those people then don't have much hope for any end date to their broadband problems?
Welsh: Brif Weinidog, soniasoch am ffibr cyflym yn eich ateb i gwestiwn gwreiddiol Jeremy Miles am wasanaethau band eang, a hoffwn ddechrau gyda'r newyddion da bod pentref Tyndyrn ar Afon Gwy yn fy etholaeth i wedi cael ei gysylltu yn ffodus iawn yn ddiweddar i flwch band eang cyflym iawn, sydd yn plesio'r pentref yn fawr. Ar y llaw arall, yng nghefn gwlad anghysbell Trellech Grange, pentref ar y cyrion, nid ydynt wedi elwa o'r blwch hwnnw, ac mae'n ymddangos bod BT o dan yr argraff bod yr ardal gyfan yn cael ei gwasanaethu gan fand eang cyflym iawn erbyn hyn a bod y broblem wedi cael ei datrys. A allwch chi gysylltu â BT i wneud yn siŵr, pan fo pentref mewn ardal wledig yn cael ei gysylltu, nad yw ardal gyfagos nad yw mor lwcus yn cael ei hystyried wedyn fel pe byddai wedi cael ei thrin yn yr un modd, gan nad oes gan y bobl hynny lawer o obaith wedyn o unrhyw ddyddiad terfyn ar gyfer eu problemau band eang?
English: I will investigate the issue for the Member and will write to the Member with a response.
Welsh: Byddaf yn ymchwilio i'r mater i'r Aelod ac yn ysgrifennu at yr Aelod gydag ymateb.
English: I think mine is a straightforward question and may have a straightforward answer. It's fantastic work being done by Superfast Business Wales in their roadshows and their workshops right across the country, and as I look through a tremendous list of places they're going to, it's quite impressive how they're raising the potential on how to get those connections up. But the one place that's missing in all this - north, south, east and west - is one of the heartlands of great industry in south Wales, and it's Bridgend. So, could I suggest that through his good offices and mine, we might persuade them to bring one of the roadshows to Bridgend, possibly north of the M4 in the Ogmore patch? [Laughter.]
Welsh: Rwy'n credu bod fy nghwestiwn yn un syml ac efallai fod ateb syml iddo. Mae Cyflymu Busnes Cymru yn gwneud gwaith gwych yn eu sioeau teithio a'u gweithdai ledled y wlad, ac wrth i mi edrych trwy restr aruthrol o leoedd y maen nhw'n mynd iddynt, mae'n eithaf trawiadol sut y maen nhw'n cynyddu'r potensial o ran sut i sefydlu'r cysylltiadau hynny. Ond yr un lle sydd ar goll yn hyn i gyd - gogledd, de, dwyrain a gorllewin - yw un o gadarnleoedd diwydiant mawr y de, sef Pen-y-bont ar Ogwr. Felly, a gaf i awgrymu y gallem ni, trwy ei ymdrechion gorau ef a'm rhai innau, efallai eu perswadio i ddod ag un o'r sioeau teithio i Ben-y-bont ar Ogwr, o bosibl i'r gogledd o'r M4 yn ardal Ogwr? [Chwerthin.]
English: Standing here, I can't comment on behalf of the Assembly Member for Bridgend, but I'm sure that the Member's words will find resonance with that Member.
Welsh: Gan sefyll yma, ni allaf wneud sylwadau ar ran Aelod y Cynulliad dros Ben-y-bont ar Ogwr, ond rwy'n siŵr y bydd geiriau'r Aelod yn cyseinio â'r Aelod hwnnw.
English: We will continue to work with our partners, including General Practitioners Committee Wales, to address the challenges faced by the GP workforce in Wales. That work will be supported by an additional investment of £27 million for general medical services during 2017-18, as was announced at the weekend.
Welsh: Byddwn yn parhau i weithio gyda'n partneriaid, gan gynnwys Pwyllgor Meddygon Teulu Cymru, i fynd i'r afael â'r heriau a wynebir gan y gweithlu meddygon teulu yng Nghymru. Bydd y gwaith hwnnw'n cael ei gefnogi gan fuddsoddiad ychwanegol o £27 miliwn ar gyfer gwasanaethau meddygol cyffredinol yn ystod 2017-18, fel y cyhoeddwyd dros y penwythnos.
English: Thank you for that. I've met with a great many of the organisations that represent all facets of the GP work sphere and, of course, the issue of professional indemnity is one of the major points that comes across as a barrier for getting more GPs who currently are either thinking of retiring and work part-time to release more of their GP hours and go into GP practices, which would indeed help with all of the queues and problems that we see in GP practices. I am aware that some of that £27 million is earmarked to help to offset some of that indemnity, but what I really wanted to know was that I understood that the Cabinet Secretary had commissioned a report by Welsh Government lawyers into this issue, and I was wondering if the First Minister could tell me if this report has been completed, and if so, could you share with us the advice that it gave the Cabinet Secretary?
Welsh: Diolch i chi am hynna. Rwyf wedi cyfarfod â llawer iawn o'r sefydliadau sy'n cynrychioli pob agwedd ar amgylchedd gwaith meddygon teulu ac, wrth gwrs, mae'r mater o indemniad proffesiynol yn un o'r prif bwyntiau sy'n cael eu cyfleu fel rhwystr i gael mwy o feddygon teulu sydd naill ai'n ystyried ymddeol a gweithio'n rhan-amser i ryddhau mwy o'u horiau meddygon teulu a mynd i mewn i feddygfeydd teulu, a fyddai wir yn helpu gyda'r holl giwiau a'r problemau a welwn mewn practisau meddygon teulu. Rwy'n ymwybodol bod rhywfaint o'r £27 miliwn wedi ei glustnodi i helpu i wrthbwyso rhywfaint ar yr indemniad hwnnw, ond yr hyn yr oeddwn i wir eisiau ei wybod oedd fy mod ar ddeall bod Ysgrifennydd y Cabinet wedi comisiynu adroddiad gan gyfreithwyr Llywodraeth Cymru ar y mater hwn, ac roeddwn i'n meddwl tybed a allai'r Prif Weinidog ddweud wrthyf a yw'r adroddiad hwn wedi ei gwblhau, ac os felly, a allech chi rannu gyda ni y cyngor a roddodd i Ysgrifennydd y Cabinet?
English: This is something that is under active discussion with the profession in order to move that forward. I can say that the package that was announced on the weekend is designed, amongst other things, to increase the contribution, as the Member says, towards the rising costs of professional indemnity, as well as, of course, dealing with things such as the increased costs of pensions administration, and a general uplift to deal with increasing practice costs.
Welsh: Mae hyn yn rhywbeth sy'n cael ei drafod yn ymarferol gyda'r proffesiwn er mwyn symud ymlaen â hynny. Gallaf ddweud bod y pecyn a gyhoeddwyd dros y penwythnos wedi ei gynllunio, ymhlith pethau eraill, i gynyddu'r cyfraniad, fel y mae'r Aelod yn dweud, at y costau cynyddol o indemniad proffesiynol, yn ogystal, wrth gwrs, ag ymdrin â phethau fel costau cynyddol gweinyddu pensiynau, a chynnydd cyffredinol i ymdrin â chostau ymarfer cynyddol.
English: One of the frustrations is that qualified students from Wales who want to be trained in Wales in our medical schools don't have the opportunity to undertake that training. When we look at the percentages in England, 80 per cent of the students in medical schools are from England, 50 per cent in Scotland, for example, but only 20 per cent in Wales. Could we guarantee that all Welsh domiciled students who have the ability to study can access a training place here in Wales? Of course, that has a great impact, then, on the ability to retain them here within our health service?
Welsh: Un o'r rhwystredigaethau ydy bod myfyrwyr cymwys o Gymru sydd eisiau cael eu hyfforddi yng Nghymru mewn ysgolion meddygol ddim yn cael y cyfle i wneud hynny. Pan fyddwn yn edrych ar y canrannau yn Lloegr, mae 80 y cant o'r myfyrwyr mewn ysgolion meddygol o Loegr, 50 y cant yn yr Alban, er enghraifft, ond dim 20 y cant yng Nghymru. A allem ni warantu bod pob myfyriwr o Gymru sydd â'r gallu yn gallu cael lle i hyfforddi yma yng Nghymru? Wrth gwrs, mae hynny'n effeithio yn drwm iawn wedyn ar y gallu i'w cadw nhw yma o fewn y gwasanaeth iechyd.
English: I must say - and I'm sure that he's heard the same thing - that people have told me that they've seen examples of young people who have not received an offer to study in Cardiff, but have received an offer to study in England. Now, this is something that concerns me, because if they're good enough to go to England, then they should be good enough to attend a Welsh university. What I will do - this was being considered recently - is write to the Member on this subject. I've heard people telling me this, and I'm sure he heard the same. It is all important that we understand the selection system for students in order to ensure that Welsh students receive fair play.
Welsh: Mae'n rhaid i fi ddweud - rwy'n siŵr ei fod e wedi clywed yr un peth - fod pobl wedi dweud wrthyf i eu bod nhw wedi gweld enghreifftiau o bobl ifanc sydd heb gael cynnig i astudio yng Nghaerdydd ond wedi cael cynnig i astudio yn Lloegr. Nawr, mae hwn yn rhywbeth sydd yn fy mhryderu - os ydyn nhw'n ddigon da i fynd i Loegr, wedyn fe ddylen nhw fod yn ddigon da i fynd i'r brifysgol yng Nghymru. Beth wnaf i - roedd hwn yn rhywbeth a oedd yn cael ei ystyried yn ddiweddar - yw ysgrifennu at yr Aelod ar y pwnc hwn. Rwyf wedi clywed pobl yn dweud hynny wrthyf i - rwy'n siŵr ei fod e wedi ei glywed e hefyd. Mae'n hollbwysig ein bod ni yn deall y system o ddewis myfyrwyr er mwyn sicrhau bod myfyrwyr o Gymru yn cael y chwarae teg y dylen nhw gael.
English: First Minister, there is a strong evidence base suggesting that medical students are more likely to want to practise in the long term where they have trained. Therefore, I welcome Cwm Taf health board's initiative, whereby in partnership with Cardiff University School of Medicine, 60 medical students each year have experienced the early part of their training in GP surgeries in the south Wales Valleys. First Minister, do you agree that giving medical students this exposure to general practice early on is crucial to promoting it as a career choice, and how else can we promote the Valleys as a good place for GPs to work?
Welsh: Brif Weinidog, ceir sylfaen dystiolaeth gref sy'n awgrymu bod myfyrwyr meddygol yn fwy tebygol o fod eisiau ymarfer yn yr hirdymor yn y lle maen nhw wedi hyfforddi ynddo. Felly, rwy'n croesawu menter bwrdd iechyd Cwm Taf, lle, mewn partneriaeth ag Ysgol Feddygaeth Prifysgol Caerdydd, mae 60 o fyfyrwyr meddygol bob blwyddyn wedi cael cyflawni rhan gynnar eu hyfforddiant mewn meddygfeydd teulu yng nghymoedd y de. Brif Weinidog, a ydych chi'n cytuno bod rhoi'r amlygiad hwn i ymarfer cyffredinol i fyfyrwyr meddygol yn gynnar yn hanfodol i'w hyrwyddo fel dewis gyrfaol, a sut arall allwn ni hyrwyddo'r Cymoedd fel lle da i feddygon teulu weithio ynddo?
English: Well, this is something, of course, that's hugely important, as the Member says. If we look, for example, at the Rhondda cluster in Cwm Taf, that's been particularly active in terms of recruiting. It's hugely important, of course, that a student goes somewhere and has a positive experience. That's why it's hugely important that we're able to do that. If we look at the Rhondda cluster as an example: they have a cluster communications officer to build the reputation of the Rhondda as a great place to work, they've developed the Rhondda Docs website, which describes the lifestyle and career available in the Rhondda, and they've developed a recruitment and retention survey and analysis, which will form part of the cluster's delivery plan in the new financial year. That's one example that can be used or adapted by other clusters in order to make sure that when students actually do their GP training in Valleys areas, they feel they're coming to a place that is forward-thinking, that is well resourced and has GPs who are dedicated to their community - and in all those respects, the cluster fulfils those obligations.
Welsh: Wel, mae hyn yn rhywbeth, wrth gwrs, sy'n hynod bwysig, fel mae'r Aelod yn ei ddweud. Os edrychwn ni, er enghraifft, ar glwstwr y Rhondda yng Nghwm Taf, mae hwnnw wedi bod yn arbennig o weithgar o ran recriwtio. Mae'n bwysig iawn, wrth gwrs, bod myfyriwr yn mynd i rywle ac yn cael profiad cadarnhaol. Dyna pam mae'n hynod bwysig ein bod ni'n gallu gwneud hynny. Os edrychwn ni ar glwstwr y Rhondda fel enghraifft: mae ganddyn nhw swyddog cyfathrebu clwstwr i ddatblygu enw da'r Rhondda fel lle gwych i weithio ynddo, maen nhw wedi datblygu gwefan Rhondda Docs, sy'n disgrifio'r ffordd o fyw a'r yrfa sydd ar gael yn y Rhondda, ac maen nhw wedi datblygu arolwg a dadansoddiad recriwtio a chadw staff, a fydd yn rhan o gynllun cyflawni'r clwstwr yn y flwyddyn ariannol newydd. Dyna un enghraifft y gall clystyrau eraill ei defnyddio neu ei haddasu er mwyn gwneud yn siŵr, pan fydd myfyrwyr yn cyflawni eu hyfforddiant meddygon teulu yn ardaloedd y Cymoedd, eu bod yn teimlo eu bod yn dod i le sy'n flaengar, sydd â digon o adnoddau ac sydd â meddygon teulu sy'n ymroddedig i'w cymuned - ac o ran yr holl elfennau hynny, mae'r clwstwr yn cyflawni'r rhwymedigaethau hynny.
English: Midwives play a vital role in supporting women through their childbirth experience. Every woman has a named midwife to provide individualised care during pregnancy. The £95 million health education funding package recently announced includes a 40 per cent increase in midwifery training places, and that is the highest level of midwifery training places commissioned since devolution.
Welsh: Mae bydwragedd yn chwarae rhan hanfodol i gynorthwyo menywod trwy eu profiad rhoi genedigaeth. Mae gan bob menyw fydwraig benodol i ddarparu gofal unigol yn ystod beichiogrwydd. Mae'r pecyn ariannu addysg iechyd £95 miliwn a gyhoeddwyd yn ddiweddar, yn cynnwys cynnydd o 40 y cant i leoedd hyfforddi mewn bydwreigiaeth, a dyna yw'r lefel uchaf o leoedd hyfforddi bydwreigiaeth a gomisiynwyd ers datganoli.
English: Thank you, First Minister. The Royal College of Midwives report this year highlighted the growing age of the midwifery workforce and the need to ensure we replace those highly skilled and dedicated workers when they retire. As you said, the news of the 40 per cent increase in the number of university places for student midwives in the coming academic year and the continuing support for bursaries is very welcome. Commitments like this are essential to ensure that our maternity services attract more midwives over the coming years, so that they can deliver safe, high-quality care for women and babies. Will the Welsh Government pay tribute to the dedicated midwifery workforce that we have and will the Government work with health boards and trade unions to make sure that those approaching retirement can pass on their valuable skills and experience to the next generation of midwives?
Welsh: Diolch yn fawr, Brif Weinidog. Tynnodd adroddiad Coleg Brenhinol y Bydwragedd eleni sylw at oedran cynyddol y gweithlu bydwreigiaeth a'r angen i sicrhau ein bod ni'n cael pobl newydd i gymryd lle'r gweithwyr hynod fedrus ac ymroddedig hynny pan fyddant yn ymddeol. Fel y dywedasoch, mae'r cynnydd o 40 y cant yn nifer y lleoedd mewn prifysgolion i fydwragedd dan hyfforddiant yn y flwyddyn academaidd i ddod a'r cymorth parhaus i fwrsariaethau i'w croesawu'n fawr. Mae ymrwymiadau fel hyn yn hanfodol i sicrhau bod ein gwasanaethau mamolaeth yn denu mwy o fydwragedd dros y blynyddoedd nesaf, fel y gallant ddarparu gofal diogel o ansawdd uchel i fenywod a babanod. A wnaiff Llywodraeth Cymru dalu teyrnged i'r gweithlu bydwreigiaeth ymroddedig sydd gennym ni ac a wnaiff y Llywodraeth weithio gyda byrddau iechyd ac undebau llafur i sicrhau y gall y rhai sy'n nesáu at ymddeoliad drosglwyddo eu sgiliau a'u profiad gwerthfawr i'r genhedlaeth nesaf o fydwragedd?
English: Yes, absolutely. It's why, of course, we have increased the number of midwife training places. We know that it's hugely important to invest in the workforce of the future by making that investment now, rather than wait to a time when we find that we have a demographic problem with the workforce. We're making that investment now on the part of the people of Wales.
Welsh: Gwnaiff, yn bendant. Dyna pam, wrth gwrs, yr ydym ni wedi cynyddu nifer y lleoedd hyfforddi bydwragedd. Rydym ni'n gwybod ei bod yn hynod bwysig buddsoddi yng ngweithlu'r dyfodol trwy wneud y buddsoddiad hwnnw nawr, yn hytrach nag aros am adeg pan fyddwn ni'n canfod bod gennym ni broblem ddemograffig gyda'r gweithlu. Rydym ni'n gwneud y buddsoddiad hwnnw nawr ar ran pobl Cymru.
English: I will also draw the First Minister's attention to a letter that I received from the WI branch in Llangoed, in my constituency, which makes the case for investment in midwifery services. They are particularly concerned about the sustainability of the workforce. Yes, you say that there has been investment in more training places, but does the First Minister agree with me that unless we see a significant increase in the training places available in Wales, it will be impossible for us to provide for mothers and their families in the future with the kind of care that they need and deserve?
Welsh: Mi wnaf innau dynnu sylw'r Prif Weinidog at lythyr yr ydw i wedi'i dderbyn gan gangen y WI yn Llangoed, yn fy etholaeth i, yn rhoi'r achos dros fuddsoddi mewn gwasanaethau bydwragedd. Yn benodol, maen nhw'n bryderus am gynaliadwyedd y gweithlu. Ydych, mi ydych chi'n dweud bod yna fuddsoddiad wedi cael ei wneud mewn rhagor o lefydd hyfforddi, ond a ydy'r Prif Weinidog yn cytuno â mi, oni bai ein bod ni'n gweld cynnydd sylweddol yn y llefydd hyfforddi sydd ar gael yng Nghymru, y bydd hi'n amhosib i ni ddarparu ar gyfer mamau a'u teuluoedd yn y dyfodol y math o wasanaeth y maen nhw ei angen ac yn ei haeddu?
English: That's right, and that's why we've invested to ensure that there are more places available. As I said, we've seen a 40 per cent increase in the number of training places available. And now, as I said earlier, we are at the highest level since 1999.
Welsh: Mae hynny'n iawn, a dyna pam rŷm ni wedi buddsoddi i sicrhau bod yna fwy o lefydd ar gael - fel y dywedais i, 40 y cant o gynnydd yn nifer y llefydd sydd ar gael i hyfforddi. Rŷm ni nawr, wrth gwrs, fel y dywedais i yn gynharach, ar y lefel uchaf ers 1999.